ฑูตจีนฯชี้ไร้มาตรการแทรกแซงการค้า-เดินทางระหว่างประเทศ มั่นใจคุมแพร่ระบาดไวรัสโคโรนาได้
ฑูตจีนฯชี้ไร้มาตรการแทรกแซงการค้า-เดินทางระหว่างประเทศ มั่นใจคุมแพร่ระบาดไวรัสโคโรนาได้
31 ม.ค. 2563

สำนักข่าวซินหัวรายงานว่า นายจาง จุน ผู้แทนถาวรประจำสหประชาชาติของจีน แถลงข่าวต่อสื่อมวลชนเกี่ยวกับมาตรการของจีนในการต่อสู้กับไวรัสดังกล่าวว่า ความสามัคคีคือสิ่งที่โลกต้องการเมื่อประเมินจากสถานการณ์ขณะนี้
โดยนายจาง จุน ได้กล่าวถึงการที่องค์การอนามัยโลก (WHO) ได้ประกาศให้การแพร่ระบาดของเชื้อไวรัสโคโรนาสายพันธุ์ใหม่เป็น “ภาวะฉุกเฉินด้านสาธารณสุขของโลก” ว่า WHO ยังคงมีความเชื่อมั่นในศักยภาพของจีนในการควบคุมการแพร่ระบาด และยังไม่มีเหตุสมควรที่จะต้องมีมาตรการแทรกแซงการเดินทางและการค้าระหว่างประเทศโดยไม่จำเป็น พร้อมทั้ง เปิดเผยว่า คำแนะนำของ นายแพทย์ทีโดรส อัดฮานอม กีบรีเยซุส ผู้อำนวยการใหญ่ของ WHO เป็นสิ่งที่ควรนำไปพิจารณาอย่างจริงจัง
นายจาง จุน เปิดเผยว่า การรับมือกับการแพร่ระบาดเป็นภารกิจที่สำคัญและเร่งด่วนที่สุดสำหรับรัฐบาลจีน โดยกล่าวว่า “ทุกภาคส่วนในจีนไม่เคยอยู่เฉย และจะพยายามอย่างไม่ลดละเพื่อช่วยชีวิตและควบคุมการแพร่ระบาดของไวรัส”